Pasiūlymas TARYBOS SPRENDIMAS dėl Europos Sąjungos ir Kinijos Liaudies Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą sudarymo /* COM/2012/0641 final - 2012/0304 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Į Europos Sąjungą įstojus Bulgarijos Respublikai ir Rumunijai, išsiplėtė ES muitų sąjunga. Todėl Europos Sąjunga pagal Pasaulio prekybos organizacijos (PPO) taisykles (GATT XXIV straipsnio 6 dalis) buvo įpareigota pradėti derybas su PPO narėmis, turinčiomis derybų teisę dėl bet kurios stojančiosios šalies įsipareigojimų sąrašo, siekdama susitarti dėl kompensacinio sureguliavimo. Toks sureguliavimas privalomas, jei patvirtinus ES išorės muitų tarifų režimą muitų tarifai padidėja, palyginti su muitais, dėl kurių stojančioji šalis įsipareigojo PPO, „atsižvelgdama į muitų sumažinimus tai pačiai prekių grupei, kuriuos, kuriant muitų sąjungą, atliko kitos šios sąjungos šalys.“ 2007 m. sausio 29 d. Taryba įgaliojo Komisiją pradėti derybas pagal 1994 m. GATT XXIV straipsnio 6 dalį. Todėl Komisija derėjosi su derybų teisę turinčiomis PPO narėmis dėl konkrečių nuolaidų panaikinimo, susijusio su Bulgarijos Respublikos ir Rumunijos įsipareigojimų sąrašų panaikinimu joms stojant į Europos Sąjungą. Po derybų su Kinijos Liaudies Respublika buvo parengtas ir 2012 m. gegužės 31 d. parafuotas susitarimo pasikeičiant laiškais projektas. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Komisija vedė derybas vadovaudamasi Tarybos pateiktais derybiniais nurodymais. Prieš parafuojant susitarimo projektą jo tekstas pateiktas Tarybai (Prekybos politikos komitetui) ir Europos Parlamentui (Tarptautinės prekybos komitetui). 3. TEISINIAI PASIŪLYMO ASPEKTAI Šiuo pasiūlymu Tarybos prašoma priimti sprendimą, kuriuo sudaromas Susitarimas pasikeičiant laiškais su Kinijos Liaudies Respublika. Kartu pateikiamas atskiras pasiūlymas dėl šio susitarimo pasirašymo. Komisija priims atitinkamą įgyvendinimo reglamentą, kaip numatyta Bendro reglamento dėl bendro žemės ūkio rinkų organizavimo (Reglamentas (EB) Nr. 1234/2007) 144 straipsnyje ir Reglamento (EB) Nr. 1216/2009, nustatančio prekybos tvarką, taikomą tam tikroms iš perdirbtų žemės ūkio produktų pagamintoms prekėms, 7 straipsnyje. 2012/0304 (NLE) Pasiūlymas TARYBOS SPRENDIMAS dėl Europos Sąjungos ir Kinijos Liaudies Respublikos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą sudarymo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 6 dalies apunkto v papunkčiu, atsižvelgdama į Europos Komisijos pasiūlymą, atsižvelgdama į Europos Parlamento pritarimą, kadangi: (1) 2007 m. sausio 29 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį, į Europos Sąjungą stojant Bulgarijos Respublikai ir Rumunijai; (2) Komisija vedė derybas vadovaudamasi Tarybos patvirtintais derybiniais nurodymais; (3) pabaigus šias derybas 2012 m. gegužės 31 d. parafuotas Europos Sąjungos ir Kinijos Liaudies Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas); (4) Susitarimas pasirašytas [...] Europos Sąjungos vardu su sąlyga, kad jis bus sudarytas vėliau, remiantis Tarybos sprendimu [...][1]; (5) Susitarimas turėtų būti patvirtintas, PRIĖMĖ ŠĮ SPRENDIMĄ: 1 straipsnis Sąjungos vardu tvirtinamas Europos Sąjungos ir Kinijos Liaudies Respublikos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas). Susitarimo tekstas pridedamas prie šio sprendimo. 2 straipsnis Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pateikti Susitarime numatytą pranešimą[2]. 3 straipsnis Šis sprendimas įsigalioja jo priėmimo dieną. Priimta Briuselyje Tarybos vardu Pirmininkas PRIEDAS Europos Sąjungos ir Kinijos Liaudies Respublikos SUSITARIMAS PASIKEIČIANT LAIŠKAIS pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą A. Europos Sąjungos laiškas Vieta, data Gerb. pone, Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl Bulgarijos Respublikos ir Rumunijos įsipareigojimų sąrašų pakeitimo joms stojant į Europos Sąjungą, turiu garbės pasiūlyti: 1. Europos Sąjunga į savo 27 ES valstybių narių muitų teritorijoje galiojantį įsipareigojimų sąrašą įtraukia šiuos 25 ES valstybių narių įsipareigojimų sąrašuose nustatytų nuolaidų pakeitimus: dėl 0703 20 00 tarifų eilutės: 12 375 tonomis padidinama Kinijos Liaudies Respublikai skirta ES tarifinė kvota česnakams, toliau taikant 9,6 proc. kvotos normą; 800 tonų (sausosios medžiagos masės) padidinama Kinijos Liaudies Respublikai skirta ES tarifinė kvota Agaricus genties pievagrybiams, paruoštiems arba konservuotiems be acto (tarifo subpozicija 2003 10 30, muito norma viršijant kvotą 18,4+222,0 €/100 kg/net eda), ir Agaricus genties pievagrybiams, konservuotiems neilgam saugojimui arba konservuotiems be acto (tarifo subpozicija 2003 10 20, muito norma viršijant kvotą 18,4+191,0 €/100 kg/net eda), muito norma šiai kvotai – 23 %; į kvotą įtraukiama tarifo eilutė 0711 51 00 (muito norma viršijant kvotą – 9,6+191 €/100 kg/net eda); nustatoma 2 026 tonų (erga omnes) tarifinė kvota šokoladui, taikant šiai kvotai 38 % muito normą (tarifų subpozicijos 1806 20, 1806 31, 1806 32 ir 1806 90); nustatoma 2 289 tonų (erga omnes) tarifinė kvota konditerijos gaminiams, taikant šiai kvotai 35 % muito normą (tarifų pozicija 1704); nustatoma 409 tonų (erga omnes) tarifinė kvota sausainiams, taikant šiai kvotai 40 % muito normą (tarifų subpozicija 1905 90). 2. Kinijos Liaudies Respublika pritaria Europos Sąjungos metodui išlyginti tarifines kvotas siekiant suderinti 25 ES valstybių narių ir Bulgarijos Respublikos bei Rumunijos GATT įsipareigojimus po paskutinės Europos Sąjungos plėtros. Europos Sąjunga ir Kinijos Liaudies Respublika viena kitai praneša atlikusios savo vidaus procedūras, būtinas Susitarimui įsigalioti. Susitarimas įsigalioja praėjus 14 dienų po paskutinio pranešimo gavimo. Būčiau dėkingas, jei patvirtintumėte, kad Jūsų Vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudaro Europos Sąjungos ir Kinijos Liaudies Respublikos susitarimą pasikeičiant laiškais. Su didele pagarba, Europos Sąjungos vardu B. Kinijos Liaudies Respublikos laiškas Vieta, data Gerb. pone, Turiu garbės pranešti, kad gavau […] d. Jūsų laišką, kuriame rašoma: „Po derybų, pradėtų pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl Bulgarijos Respublikos ir Rumunijos įsipareigojimų sąrašų pakeitimo joms stojant į Europos Sąjungą, turiu garbės pasiūlyti: 1. Europos Sąjunga į savo 27 ES valstybių narių muitų teritorijoje galiojantį įsipareigojimų sąrašą įtraukia šiuos 25 ES valstybių narių įsipareigojimų sąrašuose nustatytų nuolaidų pakeitimus: dėl 0703 20 00 tarifų eilutės: 12 375 tonomis padidinama Kinijos Liaudies Respublikai skirta ES tarifinė kvota česnakams, toliau taikant 9,6 proc. kvotos normą; 800 tonų (sausosios medžiagos masės) padidinama Kinijos Liaudies Respublikai skirta ES tarifinė kvota Agaricus genties pievagrybiams, paruoštiems arba konservuotiems be acto (tarifo subpozicija 2003 10 30, muito norma viršijant kvotą 18,4+222,0 €/100 kg/net eda), ir Agaricus genties pievagrybiams, konservuotiems neilgam saugojimui arba konservuotiems be acto (tarifo subpozicija 2003 10 20, muito norma viršijant kvotą 18,4+191,0 €/100 kg/net eda), muito norma šiai kvotai – 23 %; į kvotą įtraukiama tarifo eilutė 0711 51 00 (muito norma viršijant kvotą – 9,6+191 €/100 kg/net eda); nustatoma 2 026 tonų (erga omnes) tarifinė kvota šokoladui, taikant šiai kvotai 38 % muito normą (tarifų subpozicijos 1806 20, 1806 31, 1806 32 ir 1806 90); nustatoma 2 289 tonų (erga omnes) tarifinė kvota konditerijos gaminiams, taikant šiai kvotai 35 % muito normą (tarifų pozicija 1704); nustatoma 409 tonų (erga omnes) tarifinė kvota sausainiams, taikant šiai kvotai 40 % muito normą (tarifų subpozicija 1905 90). 2. Kinijos Liaudies Respublika pritaria Europos Sąjungos metodui išlyginti tarifines kvotas siekiant suderinti 25 ES valstybių narių ir Bulgarijos Respublikos bei Rumunijos GATT įsipareigojimus po paskutinės Europos Sąjungos plėtros. Europos Sąjunga ir Kinijos Liaudies Respublika viena kitai praneša atlikusios savo vidaus procedūras, būtinas Susitarimui įsigalioti. Susitarimas įsigalioja praėjus 14 dienų po paskutinio pranešimo gavimo. Būčiau dėkingas, jei patvirtintumėte, kad Jūsų Vyriausybė pritaria šio laiško turiniui. Tokiu atveju šis laiškas ir Jūsų patvirtinimas sudaro Europos Sąjungos ir Kinijos Liaudies Respublikos susitarimą pasikeičiant laiškais.“ Turiu garbės pranešti, kad mūsų Vyriausybė pritaria šiam laiškui. Kinijos Liaudies Respublikos vardu [1] OL L […], […], p. […]. [2] Susitarimo įsigaliojimo datą Tarybos generalinis sekretoriatas paskelbia Europos Sąjungos oficialiajame leidinyje.